4 LECTURO. 
Caeterum cum id tantum enixus sim. ut enumerationem melthodi- 
cam Ichneumonum entomologis offerrem , Cl. Gravenhorstii diagnoses 
specificas ut plurimum intactas reliqui , adjectis adnotationibus, tum 
brevioribus, tum prolixioribus, prout argumentum id postulare vi- 
debatur, vel per otium licebat, laudataque ubique Zchneumonologia 
Europaea, quam ad manum habere quemvis entomologum suppo- 
nere licet, quaequeita comparata est, ut colorationis descriptiones sup- 
peditet accuratiores. 
Ab anno circiter 1830, omnem dedi operam ut quam maximam 
Ichneumonum patriorum copiam colligerem. Necnon libentes auxilio 
mihi venerunt, per hoc tredecim annorum spatium , aliqui ex meis 
in Athenaeo Bruxellensi discipulis, quidquid otii haberent in Ichneu- 
monum venatione summo cum studio impendentes, et speciebus raris 
haud paucis me ditantes : inter quos liceat mihi nomina proferre 
Maaimiliani Veydt , Alexandri Vicod et Josephi Hannon, huicque 
postremo praesertim grates peculiares persolvere. Neque possum quin 
gratias hic agam quam libentissimas Jom. professori Foerster, qui 
multos Ichneumones circa Aquisgranum lectos mecum amicissime 
communicavit, quos, etsi extraneos, tamen ob loci natalis proxi- 
mitatem pro patriis habendos existimavi. 
Scripsi Bruxellis, die 2 Julii 1844. 
